Ministarstvo kulture Crne Gore, u skladu sa čl. 68 i čl. 70 st. 1 Zakona o kulturi („Sl.list Crne Gore“, br. 49/08, 16/11 i 38/12) objavljuje

**K O N K U R S**

**za sufinansiranje programa i projekata kojima se obezbjeđuje zajedničko crnogorsko učešće na međunarodnim manifestacijama i festivalima u 2020. godini**

Ministarstvo kulture sufinansiraće u 2020. godini realizaciju programa i projekata kojima se obezbjeđuje zajednička i cjelovita prezentacija crnogorske kulture na referentnim međunarodnim manifestacijama i festivalima.

Pravo učešća na konkursu imaju **pravna lica** koja su u Crnoj Gori registrovana za obavljanje djelatnosti kulture.

Pravo učešća nemaju:

- fizička lica,

- nevladine organizacije,

- javne ustanove i drugi subjekti čiji se rad finansira iz budžeta Crne Gore, sredstvima planiranim za kulturu.

Projekti prijavljeni na konkurs vrednuju se prema kriterijumima propisanim članom 73 Zakona o kulturi:

* umjetnički kvalitet i značaj projekta za razvoj crnogorske kulture,
* reference realizatora,
* doprinos afirmaciji multinacionalnih i multikulturalnih vrijednosti,
* doprinos podsticanju internacionalnog dijaloga i stimulisanju razvoja partnerstva,
* doprinos očuvanju tradicije i crnogorske kulturne baštine,
* doprinos zaštiti i promociji raznolikosti kulturnih izraza,
* afirmacija perspektivnih talenata,
* doprinos afirmaciji stvaralaštva lica sa invaliditetom,
* realnost budžeta projekta i obezbijeđenost uslova za njegovu realizaciju.

Projekti i programi će se sufinansirati najviše do 50% iznosa ukupnih sredstava potrebnih za njihovu realizaciju.

Projekti i programi koji su dobili finansijsku podršku iz drugog izvora u Budžetu Crne Gore u iznosu od 50% ukupnih sredstava potrebnih za realizaciju, neće biti sufinansirani na ovom konkursu, shodno pravilima o državnoj pomoći.

Projekti i programi koji nemaju projektovano sufinansiranje mimo budžeta Ministarstva kulture, neće biti sufinansirani na ovom konkursu.

Za podnosioce prijava koji su prethodnih godina koristili sredstva po osnovu konkursa o sufinansiranju programa i projekata, cijeniće se i ispunjenost dosadašnjih ugovorenih obaveza.

Prijava na konkurs podnosi se na odgovarajućem obrascu koji je dostupan na sajtu ***www.mku.gov.me*** .

Uz precizno popunjeni obrazac sa podacima o podnosiocu prijave, dostavljaju se i obavezni prilozi iz tačke 4 obrasca:

* Rješenje o registraciji,
* Potvrda/ ugovor o učešću,
* Podaci o međunarodnoj manifestaciji ili festivalu,
* Program crnogorskog učešća i promocije,
* Spisak učesnika sa izjavama o prihvatanju učešća,
* Dinamika realizacije projekta,
* Detaljno specifikovan budžet projekta sa izvorima finansiranja,
* Plan medijske prezentacije.

Prijava sa navedenim prilozima, podnosi se:

* u jednom štampanom primjerku, neposredno ili poštom na adresu:

Ministarstvo kulture, ul. Njegoševa, 81250 Cetinje, sa naznakom »Konkurs za ... (navedite oblast)«.

* i obavezno u elektronskoj formi, na USB-u, CD-u ili DVD-u, u sadržaju istovjetnom štampanom primjerku (prijava sa svim prilozima).

**Prijave se podnose zaključno sa 15. januarom 2020. godine.**

Neblagovremene i nepotpune prijave se neće razmatrati. Prijave napisane rukom nijesu prihvatljive. Konkursni materijal se ne vraća.

Vrednovanje projekata vrši komisija koju Ministarstvo obrazuje od afirmisanih umjetnika i stručnjaka u kulturi.

Ministarstvo će na predlog stručnih komisija donijeti odluku o sufinansiranju projekata i programa, dok će ugovor sa odabranim realizatorima biti zaključen u roku od 30 dana od dana objavljivanja odluke o sufinansiranju.

Rezultati konkursa biće javno objavljeni.